
Quo  rem  deducam. 


„  Audi 

Horatii,  Satir.  1. 

Ces  sortes  de  prejuges  etantles  premieres  impressions  que 
nous  ayons  eprouvees,  iis  ne  manquent  pas  de  nous  pa- 
raitre  des  principes  incontestables. 

CoNDiLLAC,  Essai  sur  V origine  des  connoisances  hu- 
maines: 

Men’s  qualifications  and  endowments,  though  of  themselves 
but  slender,  and  unequal  to  the  work,  yet,  when  proper- 
ly  and  regularly  used  andapplied,  are  capable  of  bring- 
ing  such  things  before  the  jndgment,  and  into  practice, 
as  lie  extremely  remote  from  the  ordinary  sense  and  ac- 
tion.  Bacon,  Aphorism  3. 


DISSERTATIO  INAUGURATIS 


DE 


CONTAGIONE,  THEORIA  ET  CURATIONE 

DYSENTERIAE. 


Scientiae  medicae  imperfectio  nullo  in  morbo 
clarius  illustratur  quam  in  Dysenteria ;  non  e- 
nim  magis  mirabile  quam  verum  est,  quod,  dum 
accuratam  signorum  causarumque  descriptio¬ 
nem,  diagnosin  accurate  discriminatam,  dis¬ 
sectiones  corporum  plurimas  et  definitas,  haec 
nacta  est,  argumenta  practica  et  majoris  mo- 
menti  in  historia  medica  dysenteriae  non  tan- 

tum  incerta  remanent,  sed  singulari  opinionum 
contradictione  insigniuntur.  Sic,  dum  hi  con¬ 
tagiosam  ejus  naturam  asserunt,  illi  omnino 
contrariam  sentiunt.  Experientiam  videmus 
spasmum,  quippe  qui  nunquam  sibimet  recon¬ 
ciliandus  sit,  respuere,  atque  invenimus,  haud 
sine  admiratione  quadam,  spectatissimos  et  cla¬ 
rissimos  artis  nostrae  professores  sententias  di¬ 
versissimas  amplecti,  etiam  de  parte  gravissima 
consiliorum  medendi.  Anatomia  morbida  at¬ 
que  morbi  indicia,  quae  raro  similes  difficulta¬ 
tes,  non  luce  certa,  illustrent,  atque  adeo  con¬ 
stanter  ad  sanam  theoriam  et  medicinam  ratio¬ 
nalem  perducunt,  hic  prorsus  neglecta  appa¬ 
rent,  solitaque  applicatione  sua  amissa,  viribus 
succumbere  potentioribus  praejudiciorum,  quae 
haud  minus  in  origine  remota,  quam  gratuito 
et  sine  causa  aequa  assumpta,  videntur. 

Tale  igitur  est  argumentum  quod  contem¬ 
plandum  selegimus,  tales  difficultates  quas  elu¬ 
cidare  conaturus  sum. — Ut  vitemus  nihilomi¬ 
nus  ingratum  munus  ab  alienis  scriptis  compi- 
landi,  utque  major  latitudo  et  facilitas  investi¬ 
gationi  propositae  concedatur,  dissertationis  hu- 

jus  materiam  contemplationi  contagionis,  theo¬ 
riae  et  curationis  dysenteriae  cohiberi  oporte¬ 
bit.  Super  plurimis  de  his,  notiones  et  opinio¬ 
nes,  mihimetipsi  forsan  omnino  peculiares  pro¬ 
ferentur  :  attamen,  cum  mera  commenta  non 
sunt,  sed  factis  nitantur  et  observationibus,  et 
argumentis  purissimo  et  certissimo  fonte  deduc¬ 
tis,  necnon  felici  et  magna  experientia  inter 
bella  quinquennii  praeteracti  per  Hispaniam 
Galliamque  confirmatis,  fore  confido,  ut,  quan- 
,  tumcunque  impar  harum  opinionum  defensio¬ 
ni,  munerive,  quod  niihimet  imperavi,  rite  ex¬ 
plendo  videar,  hoc  tamen  ipsi  gratuler,  me  hac¬ 
tenus  saltem  factis  jam  cognitis  additamenta 
suppeditasse,  quae  tendant  notiones  falsas  emen¬ 
dare,  notamque  vigoris  et  unitatis  majoris  im¬ 
primere  curationi  morbi,  qui  semper  pestis  for¬ 
tium  libertatis  nostrae  defensorum  peculiaris 
extitit. 

DE  DYSENTERIAE  CONTAGIONE. 

Hujus  rei  investigatio  non  ad  curiositatem 
solam  pertinet,  sed  medicorum  animadversio¬ 
nem  specialem  desiderat,  sequelasque  aegro  ip¬ 
si  maxime  momentosas  involvit.  A  notione 
generali  de  natura  dysenteriae  contagiosa,  pau¬ 
cae  incisiones  institutae  sunt,  etiam  a  diligenti 
et  accurato  Morgagno,  qui  fassus  est,  se  ipsas 
in  morbis  putridis  et  contagiosis  de  industria 
evitasse  (a.)  Pro  ratione  quoque  opportunitatis 
quae  clarissimo  Johanni  Piunole  sese  obtulit, 
paucas  cadaveris  scrutationes  vel  fecisse  vel 
jussisse  apparet,  atque  hoc  forsan  explicari  po¬ 
test  ab  iisdem  causis.  Haud  parum  quidem 
singulare  est,  hanc  partem  anatomiae  morbidae 
tam  parum  cultam,  donec  nuperrime,  jacuisse, 
cum  liberalia  proposita  et  ordinationes  edoctae 
illustris  Equitis  Jacobi  Macgrigor  in  Peninsu¬ 
la,  tam  numerosas  tamque  accuratas  dissectio¬ 
nes  praestiterunt,  ut  omissiones  et  defectus  alio- 

rum  amplissime  suppleant.  Consilio  quoque 
contagium  cohibendi,  plerumque  prudentius  ha¬ 
bebatur  dysentericos  adeo  stricte  seclusos  te¬ 
nere,  ut  his  commoda  multum  minueret,  atque 
valetudinarii  directioni  serio  noceret ;  sed  gra¬ 
viores  sequelae  ab  hac  doctrina  enatae,  hoc  e- 
rat,  quod  notionem  debilitatis  (contagii  plerum¬ 
que  famulae)  huic  morbo  connecteret  :  ideo 
non  tantum  opiniones  nostras  tentans,  sed  me¬ 
dendi  rationem  multum  officiens. 

Dysenteriam  Cullenus  definit  non  tantum 
esse  ‘‘  Pyrexiam  contagiosam,”  sed  dubitat 
etiam  an  aliae  suppositae  causae,  veluti  frigus  et 
aliae,  ad  generationem  illius  necessariae  sint : 
recens  vero  scriptor  (b),  in  trutina  auctoritatis 
veritatem  hujus  judicii  expensurus,  multa  dis¬ 
criminatione  atque  prudentia,  necnon  inquisi¬ 
tione  diligentissima,  conspectum  status  opinio¬ 
nis  medicae  hac  super  re  concinnavit,  atque 
manifeste  demonstravit  partes  de  hoc  argumen- 
to  contrarias  admodum  viros  aeque  numerosos 
et  spectabiles  tutos  esse  ;  atque  eandem  discor¬ 
diam,  denique,  hac  de  re  ex  toto  provenire, 
quod  ex  his  quidem  dysenteriam  non  nisi  typho 

conjunctam  vidissent  ;  conjunctio  quae  sola 
contagiosa  est.  Ejus  quidem  argumentis  et 

deductionibus  plane  subscribo  ;  sed  cum  videa- 

1 

tur  argumenta  ab  auctoritate  sola  traxisse,  et 
ea  uti  corroboratione,  quam  ipsius  morbi  inge¬ 
nium  adeo  conspicue  praestat,  neglexisse,  hic 
nobis  proposuimus  quaestionem  more  sequenti 
considerari :  Iwo,  Sensum  distinctum,  qui  vo¬ 
cabulo  “  Contagio”  tribui  debet,  definire : 
Leges  cognitas  quibus  contagio  paret  sumina- 
tim  tradere :  3/io,  Requirere  an  facta,  seu  auc¬ 
toribus  descripta,  seu  propria  nostra  observa¬ 
tione  notata,  his  legibus  comparata,  opiniones 
vulgares  de  contagione  sustinere,  aut  evertere 
tendant.  Ut  exacta  vocabuli  contagionis  sig¬ 
nificatio,  cui  illud  stricte  cohibendum  sit,  defi¬ 
niatur,  necesse  omnino  fit,  cum  reperimus  non 
tantum  Hippocratem,  Gallenum  et  Celsum 
apud  antiquos,  sed  etiam  Pringelium,  Lind  et 
CcLLENUM  apud  recentes,  hoc  verbo  usos  esse 
ad  morbos  exprimendos  qui  aere  transmittun¬ 
tur,  haud  minus  quam  eos  tactu  communicatos. 
Posterior  quoque  pars  hujus  ordinis  mihi  potes¬ 
tatem  fecit,  sine  mora,  veniendi  ad  conclusio- 

nem  accuratam  de  materia  quae,  aliter  tractata, 
seipsum  nimis  longe  produxisset. 

Contagium  definiatur  modus  iste  morbum 
transmittendi  ab  uno  in  alium  hominem  con¬ 
tactu,  seu  proximo  (immediato,)  seu  communi¬ 
cato  (mediato,)  omni  aeris  ambientis  actione 
penitus  exclusa.  Contactus  proximi  exemplum 
datur  in  morbis  contactu  hominis  afiecti  ipso 
propagatis.  Ubi  morbus  vestimentis  ejus,  aliisve 
utensilibus  communicatus  est,  exemplum  (con¬ 
tagionis)  a  contactu  communicato  habemus. 

Morbi  contagiosi  notas  certas,  fixas  possident, 
quae  ad  hasce  reduci  possunt : 

Imo,  Morborum  contagiosorum,  ut  syphilidis, 
psorae,  aliorumque  origo,  plerumque  post 
examinationem  accuratam,  ad  locum,  homi¬ 
nem,  vel  modum  communicationis  vestigari 
potest. 

2do,  Virus  specificum  contagiosum  recta  vel  ob¬ 
lique  admotum  sive  cuti,  sive  superficiei  cui¬ 
dam  mucosae,  ad  morbos  contagiosos  gignen¬ 
dos  necessarium  est. 

Stio,  Virus  contagiosum  specificum  semet  cer¬ 
tis  ex  supellectili  rebus,  ut  vestibus,  utensili- 

bus,  aliisque  inanimis  affigit,  atque  facultatem 
morbum  suum  generandi,  per  tempus  variis 
rebus  pendens,  retinet. 

4/0,  Morbi  contagiosi  raro  epidemice  grassan¬ 
tur.  Progressus  non  celer  est ;  vestigari  po- 
test,  et  paulatim  sese  extendit  ad  distantiam, 
undique  tantummodo  eos  afficiendo  sibimet 
expositos. 

5/0,  Quum  in  familia  apparent,  valetudinario, 
alioque  situ  ubi  homines  necessario  et  con¬ 
stanter  eorum  viribus  patent,  universi,  seu 
certe  maxima  talium  hominum  pars,  morbo 
afficiuntur. 

6/0,  Semel  infixi,  semet  perpetuant,  nec  aliter 
cohibendi  sunt  quam  omnem  contactum  vel' 
communicationem  sanorum  cum  aegris  cir¬ 
cumcidendo. 

Contra  has  leges  lineamenta  insequentia,  quae 
dysenteria  praestat,  nunc  opponi  possint. 

Imo,  Dysenteria  longe  saepius  adoritur  ingen¬ 
tem  numerum  subito  et  epidemice  ;  progres¬ 
sus ‘facile  investigari  nequit,  nec  'origo  con¬ 
tagionis  plane  detecta. 

2c?o,  Nihil  militibus  magis  solitum  est  quam 

vestes,  etiam  braccas  aliorum  qui  dysenteria 
mortui  sunt.  Vestes  militum  dysentericorum 
illis  fere  eximuntur,  cum  valetudinario  acci¬ 
piuntur  ;  sanati  iterum  easdem  induant,  quae 
saepe  aut  fumigari  aut  lavari,  a  rebus  belli 
precariis,  non  potuerunt.  Eodem  modo  stra^ 
gula  et  toralia  dysentericis  superstrata,  saepe 
ex  necessitate  aliis  aegrotis  usurpantur.  Vi¬ 
ri  quoque,  hoc  morbo  affecti,  cum  uxoribus 
vel  comitibus  dormiant.  Sed  in  nullis  istius* 
modi  exemplis  unquam  vidi  dysenteriam  com* 
municatam,  nisi  ubi  typho  complicata  esset. 

S/fo,  In  dysenteria  quae  Londini  anno  salutis 
1808  saeviebat,  nullum  cognitum  erat  exem* 
pium  ubi  secundum  aliquem  ex  familia  eadem 
morbus  corripuisset,  (c.) ;  atque  medici,  nutri¬ 
ces  et  similes  in  Peninsula  a  Doctore  Somers 
perpetuo  effugisse  dicuntur  (d.) 

4/0,  Separatio  sanorum  ab  aegris  parum  sufficere 
ad  dysenteriam  cohibendam  inventa  est,  quae 
contra  saepe  evanescere  observatur  cum  cau¬ 
sis  occasionalibus,  velut  aeris  mutationibus, 
impressionibus  aliisque. 

Hoc  etiam  a  factis  confirmatis  et  veris  ratio* 

cinio,  nec  non  illo  auctoritatis  tam  feliciter  a 
Doctore  Harty,  prolato,  omnino  seposito,  re¬ 
vocamus,  tantum  in  memoriam  arctissimum  con¬ 
sensum  qui  cutem  abdominisque  viscera  con- 
nectit,  et  manifestum  et  certum  momentum 
quod  aeris  impressiones  perinde  ac  aliae  causae 
possident  hunc  consensum  in  actum  evocandi, 
atque  statim  explicare  valemus,  cur  dysenteria 
certum  genus  hominum,  ut  milites,  nautae,  pau¬ 
peres  laboriosos,  et  alios  similes  sibi  eligeret, 
quibus  non  solum  conditio  quasi  praeparata,  na¬ 
tura  munerum  suorum  inducta,  sed  major  ex¬ 
positio  causis  remotis,  coeuntes,  generationi 
ejus  favent.  Tempestas  anni  qua  apparet,  spo- 
radica,  endemica  et  epidemica  morbi  forma, 
haud  minus  quam  generalia  ejus  indicia,  omnia 
explanationem  simplicem  aeque  ac  locupletem 
admittunt :  nec  necessarium  est  confugere  ad 
operationem  contagiosi  principii,  quod  existere 
etiam  nulla  confirmant  facta,  quodque  mani¬ 
feste  non  amplius  teneri  potest.  Postremo,  po¬ 
tus  frigidus  inter  sudorem  profusum  sumptus  j 
usus  cibi  seu  putridi  seu  acridi ;  inspiratio  ef¬ 
fluviorum  putrentium,  ut  in  corporibus  mortuis 

explorandis ;  conditio  aeris  deterior,  veluti  in 
castris  a  cloacis,  rebus  animalibus  et  vegetabi¬ 
libus  putrescentibus,  et  in  valetudinariis  con¬ 
fertis,  male  ventilatis,  immundis :  sed  prae  om¬ 
nibus,  impulsus  in  corpore  a  frigore  humoreque 
conjunctis  facti,  solae  dysenteriae  causae  ratio¬ 
nales  apparent.  Notandum  vero  est,  hanc  opi¬ 
nionem  non  ad  morbum  cum  typho  conjunctum 
extendi,  cum  experientia  et  facta  evidentissime 
demonstrant,  illud  conjugium  insigniter  conta¬ 
giosum  vigere. 


DE  DYSENTERIAE  THEORIA. 

Quum  inveninius  Pringelium,  Moseley,  com- 
pluresque  optimorum  et  experientissimorum  de 
re  practica  scriptorum  confitentes,  nostram  dy¬ 
senteriae  cognitionem  nimis  parcam  esse,  ut  cu¬ 
rae  indicationes  inde  tradantur :  Quum  expe¬ 
rientia  bene  cognita  sit  illi  curationi  adversari, 
quam  nobis  theoria  Culleni  de  spasmo  incul¬ 
caret:  Quum  demum  impotentia  notionum  prae- 

sentium  ad  innumera  facta  explicanda,  magna- 
que,  comparate  loquendo,  morbi  mortalitas,  at¬ 
que  infelicitas  curationis  hactenus  laudatae  et 
adhibitae  considerantur,  jure  quidem  conceda¬ 
tur  licentia,  doctrinam  aliam,  quaeque  melius 
animo  satisfaciat,  structura,  physiologia  ^t  sig¬ 
nis  morbidis  partium  affectarum  corroboretur, 
atque  defensionis  nonnihil  ab  usu  eorum  qui 
morbum  multum  et  viderunt  et  tractaverunt. 
Anatome  morbida  semper,  sed  praecipue  recen¬ 
tibus  annis,  dysenteriae  sedem  indubiam  inter 
phlegmasias  dedit :  attamen  intestina  laxiora 
nunqilam  non  inflammata  et  fabricam  pertur¬ 
bata,  praecipuam  morbi  sedem  constituere  ap¬ 
parent,  dum  tenuia  non  tantum  raro  affici  vi¬ 
dentur,  sed  insuper,  grandioribus  densatis,  con¬ 
tractis,  exulceratis,  aliquando  gangraenosis,  illa 
ut  plurimum  manent  immutata,  atque,  quod  ad 
aspectum  pertinet,  quasi  nunquam  affecta  essent. 
Peculiaritas  hujusmodi  semettam  saepe  offerens, 
parum  animadversionis  nihilominus  attraxisse 
videtur,  quoniam  neque  notata  nec  exposita  fuit 
ullo  quem  ego  noverim  auctore.  Singularem 
hujus  rei  casum  contemplatus,  et  fortuito  occa- 

sionem  nactus  explorandi  corpus  alicujus  casu 
ex  alto  loco  interempti,  dum  dysenteria  valde 
distincta,  duobus  ante  diebus,  laboraret,  mihi 
apparet  non  tantum  hoc  phaenomenon,  sed  alia 
in  eodem  morbo  observata  modo  sequenti  elu¬ 
cidari  posse.  In  exemplo  jam  dicto,  homo 
(miles  ex  tormentariis)  Almeidae  Lusitania  ex 
summis  scalis  in  solum  lapideum  decidens,  ex- 
tinctus  est.  Ut  diximus  jam  biduo  ante  dysen¬ 
teria  manifestissima  affectus  est :  mihi  corpus 
quarta  post  mortem  hora  rimanti,  membrana 
mucosa  tam  tenuium  intestinorum  quam  laxio¬ 
rum  adeo  vehementer  et  aequabiliter  inflammata 
adparuit,  ut  specimini  anatomico  minutissime 
vasis  arte  tumefactis  instructo  tantummodo  si¬ 
milis  esset.  Portione  membranae  mucosae  se¬ 
parata,  tunica  musculosa  aeque  rubere  vasis, 
cum  lympha  coagulabili  inter  flbras  suas  effusa, 
inventa  est :  tunica  peritonaea  haud  affecta.  Ex 
hoc,  et  aliis  licet  rarioribus  exemplis  similium 
in  parvis  intestinis  signorum  narratis,  optimo 
jure  concludere  possumus,  totam  intestinorum 
superficiem  internam  esse  in  primo  stadio  mor¬ 
bi  aequaliter  inflammatam  j  quodque  membrana 

mucosa,  etiamsi  prima  sit  affecta,  raro  non  tuni¬ 
cam  cito  musculosam  eodem  plectit :  indicia 
quoque  ostendunt  tunicam  peritonaeam,  nisi  exr 
tremis  exemplis,  immunem  substare.  Aestiman¬ 
dum  nunc  manet,  an  ex  inflammatione  mucosae 

.  V  * 

et  musculosae  tunicae  tenuium  ut  laxiorum  in¬ 
testinorum,  iidem  eventus  expectari  possint ; 
an  demum  hi  non  dissimili  structura  afficiantur. 
Quando  motus  intestinorum  peristalticus  mino¬ 
rum  praeter  naturam  concitatur,  effectus  ejus 
contenta  eorum  colon  versus  propellere  opor¬ 
tet  :  intestinis  tamen  majoribus  novus  structu¬ 
rae  ordo  exoritur.  Contractio  eorum  longitu¬ 
dinalium  et  annularium  fibrarum  simultanea,  in 
cellas  et  circulos  contrahit,  ideoque  valvulas 
conniventes  antrorsum  promovet.  Talis  dispo¬ 
sitio  et  status  partium  manifeste  sunt  infaustis¬ 
simi  2^T^opidsui  rerum  magnis  intestinis  retenta¬ 
rum,  neque  non  aggravari  et  augeri  nequeunt^ 
ah  omni  additamento  materiae  ab  intestinis  mi¬ 
noribus  acceptae,  quae  quidem  ipsa  contentis, 
stimuloque  exinde  distentionis  exonerantur,  at¬ 
que  alias  in  conditione  refectioni  magnopere  fa¬ 
vente  collocantur.  Sic  dum  una  pars  canalis 

hi^us  quietudine  fruitur^  atque  effusionibus  a  fa~ 
cie  interna,  aliisque  conatis  naturalibus  'pristi¬ 
nam  sanam  actionem  recuperare  potest ;  altera 
rigide  contracta  obviam  proclivitatem  habet  se- 
met  perpetuare,  ita  ut  affici  solummodo  remediis, 
qualia  universum  impulsum  corpori  communi¬ 
cant  Hic  tamen  objici  potest  huic  sententiae, 
talem  irritatam  et  inflammatam  conditionem 
ampliorum  intestinorum  ex  necesse  minorum 
restitutionem  impedire  j  quandoquidem  illa  in¬ 
flammatio  superficies  mucosas  adoriens,  semet 
aequabiliter  super  eas  diffundit,  adeoque  accu¬ 
rate  nunquam  terminata  est.  Haec  tamen  om¬ 
ni  momento  suo  (specioso)  privantur,  cum  repu¬ 
tatur  omnes  inflammationes^  progressus  impedi¬ 
tos  habere  ab  adhaesionibus  factis ;  atque  hae 
inter  tunicam  mucosam  et  musculosam  existere 

t 

reperiuntur. 

Conspectus  hujus  morbi  qualis  hic  est,  pe- 
culiaritatem  illam  intestinis  observatam  plane 
resolvit ;  atque  ostendit,  paucissimas  opportuni¬ 
tates  quas  necessario  possidemus  corporis  in 
primis  diebus  dysenteriae  incidendi,  rationem 
reddere  cur  intestina  minora  tam  raro  in  indam- 

raatione  reperiantur :  probatum  quoque  est  a 
specie  coli  ipsius,  in  cellas  vel  annulos  praeter 
solitum  angustos  et  adeo  notabiles  et  constantes 
in  dysenterico  cadavere,  contracti.  Nausea  et 
cibi  aversatio,  allevamentum  post  scybala,  san¬ 
guinem  aut  mucum  ejecta,  forma  scybaiorum 
rotunda,  cellis  nempe  coli  figurata,  frequen¬ 
tia  sed  irrita  et  cruciantia  dejicere  conamina, 
“  tormina,^’  tenesmus,  omnia  haec  amplam  re¬ 
cipiunt  explicationem  ab  hac  morbi  considera¬ 
tione. 

Quod  dolor  ex  abdomine  presso  minus  sen¬ 
tiendus  sit,  et  ei  aliarum  abdominis  inflamma¬ 
tionum  inaequalis  provenire  puto  a  situ  mem¬ 
branarum  morbosarum,  earum  profunditate  et 
pressura  a  contactu  rei  alicujus  resistentis  prae¬ 
servantibus  ;  necnon  a  colo  non  centrum  abdo- 
minis  occupante,  quae  pars  fere  premitur. 


DE  DYSENTERIAE  CURATIONE. 

Vix  ullus  morbus  inventus  est  vel  pervicacior 
vel  lethalior,  pauci  minus  conatibus  corporis  na- 

turalibiis  sanationis  debent,  nulli  utique  quibus 
curatio  hactenus  praecepta  magis  irrationalis, 
imbecilla,  fluctuans,  quam  in  dysenteria  videtun 
A  conspectu  quem  perbreviter  supra  delineavi, 
curae  indicationes  stabiliendae  facile  et  natu¬ 
raliter  anticipantur.  Consilium  tamen  neuti- 
quam  est,  demonstrationem  hujus  in  hypothesi 
sola  reponere,  quomodocunque  a  ratione  et  ex¬ 
perientia  generali  sustineatur.  Fundamento  so¬ 
lidiore  opus  est.  Ad  hoc,  omnibus  objectis  in 
unam  theoriam  respondere  conandum  est,  dum 
facta  et  observata  practica,  qualia  illustrare  vel 
corroborare  adversam  rationem  possint,  ex  ae¬ 
quo  bonoque  tradentur.  Ut  hoc  efficiatur,  ne- 
cesse  fit  in  considerationem  uniuscujusque  ra¬ 
tionum  curandi  sigillati m  inire. 

Venaesectio, — Utcunque  mirum  aut  incon¬ 
gruens  videatur,  venaesectio  in  dysenteria  (mor¬ 
bo  vere  inflammatorio)  non  solum  timide  et 
caute  adhibetur  a  pauculis  qui  advocare  audent, 
sed  longe  majore  medentium  numero  omnino 
proscribitur  ut  inutilis,  necnon  periculo  plenis¬ 
sima.  Quae  sequuntur  praecipuae,  et  forsan 
solae  sunt  rationes  huic  opinioni  sustinendae 
prolatae  j  scilicet, 

\mOy  Inflammationem  natura  erysipelatosa  ex- 
istere  (e.) 

Uoy  Inflammationem  in  primo  stadio  morbi  non 
manifestam  esse;  ideoque  sequelam  non  cau¬ 
sam  morbi  existere  (f.) 

^tiOi  Alios  modos  curationi  aequales  inventos 
esse. 

A  contagiosa  et  putrida  causa  provenien¬ 
tem,  stipatur,  et  excipitur  maxima  debilitate 
(g.) 

6t0y  Venaesectionem  debile  esse  refugium  con^ 
tra  inflammationem  membranarum  planarum 
non  parenchymati  instratarum  (h.) 

His  objectis  tantummodo  more  sequenti  haud 
minus  brevi  et  categorico  fortasse  responden¬ 
dum  est ;  scilicet, 

\mOy  In  catarrho,  inflammationem  erysipelato- 
sam  esse  nullum  validum  contra  sanguinis  mis¬ 
sionem  argumentum  habetur, 

2c?o,  Jamdudum  ostensum  est  ut  inflammatio 
jure  dicatur  extitisse  tam  mature  quam  mor¬ 
bus  ipse  :  si  hoc  ita  sit,  seqnela  non  esse  po¬ 
test,  atque  plus  quam  probabile  cama  morbi 
est. 

Stio^  Etiamsi  minime  negandum  sit,  morbum 
nonnunquam  sine  venaesectionis  usu  sanatum 
esse,  attamen  experientia  recentior  demon¬ 
strat  curationes  ejusmodi  pauciores  fuisse,  in¬ 
certiores,  protractae,  recidivae,  excipi  pro¬ 
niores,  quam  quae  sanguinis  detractione  ef¬ 
fectae  sunt. 

4^0,  Debilitas  inflammationem  viscerum  cavo¬ 
rum  abdominalium  comitari  semper  videtur, 
cujus  fortasse  nota  universa  est,  cum  haec 
tam  patentes  et  generales  consensus  amplec¬ 
tantur. 

5to,  Quod  ultimo  objectum  est  parum  perspi¬ 
cuum  videtur;  quantum  tamen  intelligi  po¬ 
test,  tractatio  in  enteritide  feliciter  usurpata 
responsum  satis  est. 

Ex  diverso,  historia  dysenteriae  medica  ne¬ 
quaquam  factis  caret,  a  quibus  venaesectionis 
utilitas  vehementer  inferatur :  Iwzo,  Dysenteria 
evanescit  quum  rheumatismus  supervenit,  quod 
saepe  accidit,  vel  Ophthalmia,  ut  in  Aegypto  (i) 
adventante.  Cui  quidem  actioni  vel  efficaciae 
haec  facta  jure  referri  possent,  si  non  sangui¬ 
nis  determinationi  ab  intestinis  ad  alia  diversa 

organa  ?  Maximum  doloris  signorumque 
generalium  levamen  est,  cum  profluvia  copiosa 
sanguinis  floridi  per  anum  descendant,  sed  prae¬ 
sertim  a  fortuitis  vel  criticis  sanguinis  proflu¬ 
viis.  Hujus  rei  illustrationem  praeclaram  vidi 
in  militibus  tribus  membrorum  amputationern 
apud  Burgos  passis ;  dum  adveherentur  ad  dis¬ 
tantiam  aliquam  post  praesidia,  frigori  expositi, 
dysenteria,  sub  forma  acuta,  correpti  sunt :  acris 
haemorrhagia  secondaria  ab  singulis  membris 
truncatis  supervenif  et  momento,  quasi  fascino 
quodam,  signa  dysenterica  evanuerunt.  ^/20, 
Venaesectio  sine  causa  repetita  fuit,  et  mani¬ 
feste  perperam  adhibita,  nullis  tamen  malis,  sub¬ 
inde  etiam  bonis  effectibus.  Depressio  sae¬ 
pe  et  aspectu  et  pulsu  adeo  notabilis,  cedere  in¬ 
venta  est  et  evanescere  post  magnam  venaesec- 
tionem,  debilitate  intestinorum  inflammationem 
indicante,  et  apparente  potius  quam  vera.  Sto^ 
Indicia  latae  inflammationis  et  fabricae  pertur¬ 
bationis  semper  observata  sunt  post  dissectio¬ 
nem  eorum  qui  venaesectione  non  tractati  sunt. 

Argumentis  talibus,  a  fontibus  minime  falla¬ 
cibus  deductis,  nunc  adjicere  necessarium  sit, 

HoFPMANNUM,  SyDEN hamum,  StOLL,  PllINGE- 
iiUM,  Baker,  Moseley,  aliosque  perplures,  ve- 
naesectionem  in  dysenteria  liberaliter  adhibuis¬ 
se,  atque  vires  ejus  in  morbum  testantur :  neque 
inutile  sit  notasse,  quod,  ubicunque  dubitatio¬ 
nem  vel  aversationem  ejus  usui  demonstrant, 
haec,  aut  a  praejudiciis  supra  comprehensis  ex¬ 
oriuntur,  aut  ad  illam  speciem  typho  conjunc- 
tam  revera  pertinet.  Quum  autem  opinionem 
unanimem  praefectorum  nuper  in  Peninsula  me¬ 
dicorum  (qui  morbum  nimis  crebro  contempla¬ 
ti  erant)  habemus  concurrentem,  venaesectio- 
nem  egregie  tutam,  citam  et  certam  esse,  non 
possum  non  hunc  usum  pro  certe  et  indubitate 
stabilito  accipere. 

Quantumcunque  tamen  haec  medicina  defen¬ 
sa  fuit,  persuasissimum  habeo  eo  multum  abu¬ 
sum  esse  nonnullos;  atque  necessitatem  iteran¬ 
di  in  plerisque  exemplis  provenire,  aut  a  san¬ 
guine  protinus  sic  misso,  ut  non  idoneam  cor- 
pori  toti  impressionem  impertiret :  aut  ab  usu 
praematuro  purgantium,  aut  diaetae  nutrientis 
per  curationis  subsequentis  progressum.  Quod 
haec  vera  sint,  ex  medicina  ipsa  nuper  edita  a 

strenuissimo  (j.)  quodam  ex  venaesectionis  fau-» 
toribus,  praeclare  illustratur.  Sanguinem  ibi 
tribus  auroris  insequentibus  fere  missum  repe- 
rimus,  atque,  incongruentia  et  semet  pugnantia 
remedia,  veluti  purgatio,  sudatio  inter  stragula, 
sago,  tapiocha,  gelatina  crassa,  &c.,  celeriter 
subsequi  in  viginti  quatuor  horis  inter  utram¬ 
que  venaesectionem. 

Audax  videatur  tam  libere  commentari  super 
medicum  tam  occupatum  simul  et  felicem:  pau¬ 
ci  tamen  dubitare  possunt,  quin,  si  venaesectio 
imprimis  instituta  fuisset,  qualiter  corpus  uni^ 
versum  distincte  affecisset ;  si  auxilia  minus  ir¬ 
ritantia  quam  sudatio  inter  tegetes  usurpata 
fuissent  ad  superficiem  relaxandam,  et  victus 
nutriens,  saltem  inter  primos  impetus  dies,  pro¬ 
hibitus,  necessitas,  probabile  est,  venaesectionis 
repetendae  minus  saepe  extitisset  :  quousque 
saltem  propriae  experientiae  aut  aliorum  obser¬ 
vatio  confirmare  possunt,  plenam  hujus  auctori- 
tatem  sentio.  Sin  autem  dejectiones  sangui¬ 
neae  persistent,  et  dolor  ex  abdomine  presso  re¬ 
maneat,  non  mitigatus,  tunc  certe  nulla  hesita- 
tio  existere  potest  de  utilitate  sanguinis  ultra 

mittendi.  In  exemplis  chronicis,  si  vires  aegri 
sinerent,  venaesectio  mediocriter  adhibita  per¬ 
vicaciam  eorum  vincere  et  aliorum  auxiliorum 
operationem  promovere  invenitur.  Sed  cura  vi¬ 
res  revera  subactae  videntur,  morbus  diuturnus, 
atque  ulcerationis  jam  factae  probabilitas  exis- 
tit,  nullum  dubium  est,  quin  rebus  sic  se  haben¬ 
tibus,  sanguinem  mittere  et  imprudens  esset  et 
periculosum.  In  exemplo  priore  18  vel  SO  un¬ 
ciae  ab  vulnere  patulo  detrahentur,  praesertim 
si  morbum  in  stadio  primario  esse  videamur. 
Effectus  generales  sunt,  excitationem  febrilem 
imminuere,  contractionem  tonicam  resolvere, 
dolorem  partium  removere,  atque  corpus  ad 
operationem  diaphoreticorum,  purgantium,  &c., 
praeparare. 

Sanguinis  missio  specialis  generali  tantum  fa¬ 
mulatur.  Quae  hirudinibus  fit  minus  efficax  est, 
quam  cucurbitula,  quam  multum  levaminis  af¬ 
ferre,  et  curationi  magnopere  auxiliari  vidi :  i- 
deoque  cucurbitas  duas,  secundae  magnitudinis, 

ad  utrumque  abdominis  latus,  et  quam  proxime 

0 

tractum  coli  adhibere  consuevi.  Lumborum 
convexitas  cucurbitas  majoris  capacitatis  cora- 

itiode  admoveri  impedit,  sed  quatuor  minores 
omni  usu  respondere  invenientur. 

Emetica^  tamdiu  usurpata,  tamque  impense 

laudata,  mihi  videntur  omnem  celebritatem  suam 

traxisse  a  determinatione  humorum  cutem  ver- 
<< 

sus,  et  alvi  purgationem,  quam  generaliter  effi¬ 
ciunt.  Cum  autem  hi  effectus  pius  quam  aequi- 
ponderantur,  miseriis  et  dolore  quem  subinde, 
nec  raro,  in  hoc  morbo  inducunt ;  solummodo 
forsan  admitti  possunt  in  iis  exemplis  febre  re¬ 
mittente,  intermittente  vel  continua,  conjunc¬ 
tis  ;  vel  ubi  ex  usu  acrium  aut  putridorum  ci¬ 
borum,  aut  incauta  inspiratione  effluviorum  con¬ 
densorum,  indicia  impetum  dysenteriae  minari 
videntur. 

Eurgantia^  removendo  ingentem  et  perpe¬ 
tuum  irritationis  fontem  recta  de  morbi  sede^ 
partem  necessariam  indicationis  constituere  0- 
portebit.  Cum  tamen  consideratur  eadem  non 
agere  nisi  stimulando  canalem  alimentarium, 
concedendum  erit,  quod  ante  inflammationem 
et  constrictionem  hujus  amotam,  illorum  exhi- 
tio  imprudens  erit ;  neque  aliter  tendet  quam 
augere  irritationem,  quam  amovere  propositum 

fuit.  Si  tamen  sanguinis  effectus  generalis  et 
specialis  detractionis  expectamus,  atque  vesican- 
tium  operationem,  necnon  remediorum  sum¬ 
mam  cutem  relaxare  praeceptorum,  atque  tum 
demum  ad  purgantia  confugimus,  rarissime  aut 
munus  detractant,  aut  effectus  felicissimos  non 
inducunt.  Hoc  modo  quoque  lenia  purgantia, 
ut  senna,  manna. et  similia  praestari  debent,  et 
plerumque  huic  usui  idonea  sunt,  habitu  univer¬ 
si  corporis  jam  per  remedia  antecedentia  adeo 
propitio  effecto :  sed  submurias  hydrargyri  et 
sulphas  magnesiae  in  modis  mediocribus,  prae 
omnibus  fortasse  aliis  ferenda  sunt :  mecum  nun- 
quam  non  profuerunt* 

Enemata.  Libra  plus  minus  aquae  tam  cali¬ 
dae  quam)  aegri  sensus  permittant,  per  inferiores 
partes  injecta,  insigni  solatio  erit*  Partibus  ip^ 
sis  dolentibus  proxime  admovetur,  ideoque  non 
dolorem  tantum  levabit,  intestinorum  cutisque 
relaxationem  promovet,  sed  quoque  contenta 
recti  durissima  comminuit  et  evacuat.  Actio 
demum  et  indicatio  ejus  tam  simplex  cum  na¬ 
turalis  est,  ideoque  nunquam  adhibere  destiti 
post  venaesectionem,  et  inter  diaphoreticae  Ir-** 

ritatio  et  exulceratio  circa  rectum  origo  fere' 
multae  molestiae  est,  saepe  quidem  vehemens 
fit  impedimentum  enemati  exhibendo.  Quod 
tollere,  unguentum  adipis  suillae  vel  ung.  sper- 
matis  cetae  cum  pauxillis  guttis  tincturae  opii, 
extremo  recto  illinendo,  spem  nostram  raro  fe¬ 
fellit. 

Sudorijica,  Consensus  inter  cava  corporis  et 
cutem  summam  subsistens,  modus  quo  dysen¬ 
teria  plerumque  produci  creditur  \  sed  praeser¬ 
tim  arida  illa  conditio  cutis  abdominis,  commo¬ 
da  de  superficie  relaxata  speranda  manifeste  in¬ 
dicant.  Ad  hoc,  remedia  evidenter  indicantur 
post  sanguinis  missionem,  quae  corpus  in  eorum 
operationem  praeparat.  Vinum  antimonii  tar- 
tratis,  cum  opii  tinctura,  nonnullis  seliguntur ; 
sed  conjunctiones  opii  cum  ipecacuanha  vel  sub- 
muriate  hydrargyri  meliores  videntur.  Potus 
calidi  diluentes  ex  aqua  hordei  et  similibus  da¬ 
ri  debent,  ut  actionem  eorum  adjuvent  et  expe¬ 
diant.  At  si  pulvis  ipecacuanhae  compositus 
usurpetur,  cura  adhibenda  est,  ut  potus  non  ni¬ 
mis  mature  exhibeantur,  ne  vomitionem  excitet. 
Igitur  calomelas  et  opium  fortasse,  prioris  tria 

grana,  posterioris  unum  mista,  crimini  minus 
patent.  Repetenda  haec  donec  effectus  produ¬ 
catur. 

Balneum  calidum  semper  reperietur  certum 
allevamentum  attulisse  ;  atque  optimos  effectus 
induci  cum  in  tempore  dysenteriae  longinquo 
exhibitum,  sed  in  acuto  non  tantum  dolorem 
removere  nequit,  sed  saepe  manifeste  hunc  au¬ 
get.  Neque  hoc  admirabile  videri  potest,  cum 
consideratur  quod  excitatio  generalis  haud  me¬ 
diocris  cutis  relaxationem  antecedere  oportebit. 

Fomenta.  Calor  sub  hac  forma  agere  vel  rec¬ 
ta  vel  oblique  cogatur  in  ipsam  morbi  sedem, 
atque  incommodis  balnei  calidi  expers.  Atta¬ 
men  fomenta,  quum  celeriter  refrigescant,  reno¬ 
vationem  adeo  perpetuam  requirunt,  ut  evapo¬ 
ratio  inde  a  superficie  facta  suis  propriis  effecti¬ 
bus  bonis  contraveniat :  modo  tamen  sequenti 
adhibita,  id  evitatur  ;  Vesiculae  repletae  aqua 
tam  calida  quam  commode  aeger  ferat,  atque 
collis  firmiter  obstrictis,  ad  usum  servantur.  Ex 
'  his  duae,  una  ad  utrumque  abdominis  latus,  ap¬ 
ponuntur.  Circumvolvunt,  atque  semet  accom¬ 
modant  figurae  ejus,  atque  commutari  possunt 

antequam  ullus  frigoris  sensus  percipiatur.  Mi¬ 
nor  vesica,  eodem  modo  praeparata,  inter  femo¬ 
ra  tenesmum  haud  raro  multum  allevat.  Sim¬ 
plex  ut  hic  modus  appareat  fomenta  admovendi, 
nimis  enixe  commendare  nequeo. 

Opium,  nisi  cum  ipecacuanha,  calomelane, 
antimonio  et  similibus  conjunctum,  nullo  dysen¬ 
teriae  (quod  exasperat)  tempore  admittendum 
est. 

Emlceratoria^  praeter  potentissimam  in  in¬ 
flammatione  profunda  removenda  actionem, 
quum  abdomini  quoque  admota,  diu  purgan¬ 
tium  effectum  promovere  observata  sunt :  quae 
tamen  maxime  usurpantur,  atque  ex  cantharide 
vesicatoria  componuntur,  in  dysenteria  valde 
ambigua  videntur.  Cucurbitulam  et  fotus  ma¬ 
nifeste  impediunt,  et,  ad  effectum  propositum 
peragendum,  adeo  magna  fieri  debent,  qualia 
raro,  ut  saepe  notavi,  non  stranguriam  indu¬ 
cunt,  ideoque  multum  aegrotantis  miseriis  ad¬ 
jiciunt.  Ut  effectus  epispasticorum  commodi 
sine  incommodis  obtineantur,  unguentum  ex 
una  parte  tartratis  antimonii  cum  tribus  parti¬ 
bus  unguenti  simplicis  in  abdomen,  post  cucur- 

bitam  cruentam,  infricatur.  Deinde  vesicae  ap¬ 
plicari  possunt,  ad  abdomen  fovendum.  Hoc 
unguentum  rarissime  messem  egregiam  pustu¬ 
larum  non  provocat,  sine  quovis  alio  incommo¬ 
do.  Experientia  doctus,  nullus  dubito  quin  hoc 
epispastico  communi  supersedere  in  dysenteria 
proposuerim. 

Hydrargyrum^  auxilium  adeo  potens  in  qui¬ 
busdam  morbis  inflammatoriis,  ut  cynanche 
tracheali  et  aliis,  venaesectioni  supersedere  pro¬ 
positum  sit  (j),  efficaciam  in  dysenteria  vix  mi¬ 
norem  habet.  Observator  (b)  utique  accuratus 
vires  ejus  diaphoresi  quam  excitat,  attribuit: 
sed  directa  ejus  operatio,  meminisse  oportet,  in 
glandes  et  superficies  mucosas  exercetur ;  hu¬ 
mores  ad  illas  ciens ;  secretiones  harum  exau¬ 
gens.  Actio  utraque  vehementer  opitulari  de¬ 
bebit  inflammationi,  tam  tracheae,  tam  intesti¬ 
norum  opprimendae.  Cum  autem  hydrargy- 
rum  in  priore  exemplo  excitationem  adeo  ge¬ 
neralem  inducit,  cumque  omnes  ejus  effectus 
certius  et  facilius  sanguinis  missione  praeben¬ 
tur,  usus  illius  in  forma  acuta  dubius  nonnihil 
videtur;  quidam  tamen  convalescentibus  sic 

praebent,  ut  os  leviter  afficiatur  et  refectio  ex¬ 
pediatur.  Exempla  hoc  requirens  rarissima  esse 
judico.  At  sub  statu  longo,  cum  reputamus 
actionem  languidam  intestinorum  et  conditio¬ 
nem  eorum,  destructa  fabrica  et  a  lympha  effusa 
et  ulceratione  condensata,  nequit  non  manifes¬ 
tum  esse,  hydrargyrum,  quod  praeter  vires  jam 
dictas,  imperium  insigne  in  vasa  absorbentia 
exercet,  singulari  in  modo  hic  indicari.  Hinc 
est,  ut  tum  experientia,  tum  ratiocinatio  con- 
junctim  magna  et  indubia  jura  hujus  in  fidu¬ 
ciam  attentionemque  nostram  vindicent.  Ita¬ 
que,  cum  indicia  manifeste  cedere  apparent, 
magisque  mobilia  fieri,  simulatque  gingivae  le¬ 
viter  tenerae  adparent,  plenum  effectum  quam? 
primum  et  quam  minima  excitatione  inducere 
conandum  est.  Ob  hunc  usum  frictione  in  ab¬ 
domen  ex  unguento  hydrargyri  praecipue  fiden¬ 
dum  est,  exhibitione  pilularum  interna  auxili- 
ante.  Quamprimum  salivae  profluvium  adparet, 
haec  medicamenta  suspendi  oportet. 

Fascia  lanea.  Ad  multa  commoda,  in  affec¬ 
tibus  abdominis  de  hoc  remedio  derivanda,  me¬ 
dicorum  attentionem  primus  direxit  Doctpr 

Whyte  ;  postea  Doctor  Dewar  rem  ulterius 
egit,  qui  tamen  modo  valde  multiformi  operari 
intellexit  Mihi  quidem  agere  videtur  solum¬ 
modo  calorem  corporis  liberum  non  emittendo 
(a  superficie),  atque  sic  calidam  atmospheriam 
circa  abdomen  conservando.  Quum  primum 
fomenta  suspenduntur,  fascia  lanea,  lata,  abdo¬ 
mini  circumdari  debet,  atque  superficies  exul¬ 
cerata,  si  non  sanata,  per  linteum  et  unguentum 
simplex  defenditur.  Ut  recidiva  praecaveatur^ 
cui  dysenteria  valde  proclivis  est,  fascia  per 
menses  aliquot  gerenda  est,  nullaque  cautio  de 
vestitu  calido  negligenda. 

Diaeta.  Signorum  aggravationem,  curationis 
pertinacitatem,  et  recidivam  frequentem,  impe¬ 
rito  diaetae  regimini  jure  imputare  possumus. 
Prima  et  acuta  morbi  parte,  mere  sufficere  ad 

vitam  alendam,  atque  ex  levissimis  minimeque 
* 

stimulantibus  materiis,  veluti  aqua  hordeacea^ 
sago,  tapioca  et  similibus,  atque  haec  etiam  in 
parvis  quantitatibus.  Dum  aeger  convalescit 
etiam  cibus  ex  carnibus  parce  et  paulatim  per¬ 
mittendus  est.  In  forma  chronica,  cibo  magis 

liberali  tutius  indulgetur,  proposito  primario  ol) 
oculos  usque  conservato. 

Robo7'antia.  Quum  morbus  prorsus  cessisse 
appareat,  alvi  profluvium  fit  naturale,  atque  de¬ 
bilitas  sola  existere  videtur,  tum  usus  remedi¬ 
orum  roborantium  manifestum  erit ;  sed  talia 
solummodo  applicari  possunt,  qualia  lenia  et  tu¬ 
ta  esse  novimus :  atque  ex  his  infusum  quassiae 
excelsae  fortasse  optimum  est.  Ad  hoc  caput 
quoque  referatur  aeris  mutatio,  levis  exercitatio 
et  similia. 


Ut  sententias  necessario  sparsas  ex  considera¬ 
tione  uniuscujusque  argumenti  tam  fusa,  nunc 
breviter  recensebo,  in  ordine  quo  adhibentur, 
rationes  illas  curandi  quae  fiducia  dignissima  ap¬ 
parent,  in  acuta  et  chronica  forma  hujus  morbi 
tractanda. 

In  dysenteria  acuta,  post  generalem  et  spe¬ 
cialem  sanguinis  missionem,  medicamentum  su¬ 
datorium  exhiberi  debet.  Abdomen  unguento 
vesicante  fricandum  est,  et  more  descripto  fo¬ 
vendum.  Quo  facto,  enema  aquae  calidae  in- 

dendum.  Paucas  post  horas,  cum  superficies 

laxata,  atque  exulceratorium  operatum  fuerit, 

purgans  aliquod  lene  propinari  debet,  atque  per 

curationem  futuram  sic  continuari  ut  alvum  ie- 

» 

niter  mollem  conservet.  Fomentis  nunc  omis¬ 
sis,  fascia  lanea  admovenda,  atque  tonica  et 
diaetetica  methodus  supra  dicta  accurate  obser¬ 
vanda  est. 

In  dysenteria  longa,  si  sanguinis  missio  ab 
aegri  debilitate  vetetur,  hydrargyrum,  balneum 
calidum,  fomenta,  sudorifica,  vesicatoria,  pur- 

'i 

gantia,  fascia  lanea,  remedia  tonica,  &c.  mo¬ 
dum  et  ordinem  curationis  constituent. 


DE  DYSENTERIAE  FEBRE  COMPLICATAE 

CURA. 


Febris  intermittens  aliquando  praecedit,  nec 
minus  saepe  dysenteriae  supervenit.  In  exem¬ 
plo  priore,  modo  alvus  assidue  laxa  servata  sit 
liberali  purgantium  ex  hydrargyro  usu.  Etiam 
cinchona  adhibeatur.  Abdomen  foveri  debet, 

atque  ante  omnia,  certissimum  vidi  commodum 
ab  hydrargyro  cuti  infricato,  sic  ut  os  afficiatur. 

Exempla  tamen  quae  viderim,  ubi  dysenteria 
febrem  intermittentem  induxisset,  me  plurimis 
in  modis  persuadent  venaesectionem  solam  hic 
utrumque  morbum  simul  tollere  posse,  atque 
haec  mihi  exempla  videntur  esse,  quibus  Doctor 
SoMERS  sanguinem  tam  feliciter  mittebat  “  in 
the  face  of  the  intermittent.”  Hic  quoque  ma¬ 
nifestum  erit,  cinchonam  usurpari  debere  cau¬ 
tissime,  atque  magis  victui  committendum  esse, 
hydrargyro,  iisque  modis  qui  haud  ita  facile  de¬ 
scribuntur,  sed  medico  edocto  et  prudenti  sCr 
met  semper  offerunt ;  iis  quoque  adjectis,  quae 
intermittentes  subigere  solent.  Concludere  hoc 
solo  animus  est,  me  quondam  effectus  mire  opta¬ 
biles  vidisse  a  liquore  arsenicali,  consilio  robo¬ 
randi  dato,  ubi  cinchona  non  tuto  adhiberi  po- 
tuit. 

Febris  remittenSy  bene  cessit,  vix  aut  ne  vix 
quidem  ullam  desiderat  mutationem,  nisi  fortasse 
frictio  ex  hydrargyro  ut  saliva  provocetur,  ne¬ 
cessaria  fiat. 

Typhus,  Hic  nonnihil  mihi  gratulor  me  sine 


DE  DYSENTERIA. 


35 


dubio  per  plurima  ea^empla  'vidisse^  quae  manU 
feste  probarent  affusionem  et  lavationem  frigi¬ 
dam,  purgationem,  atque  solitam  typhi  cura¬ 
tionem,  perinde  aequaliter  efficaces  esse  atque 
idoneae  conjunctioni  ejus  cum  dysenteria.  Is- 
tiusmodi  conjunctiones  non  tantum  maxime  for¬ 
midabiles  et  intractabiles  omnium  morborum 
existunt,  et  adeo  ambigue  auctoribus  tractan¬ 
tur,  quod  haec  pars  dissertationis  nostrae  neces¬ 
sario  manca  admodum  et  intuta  restet,  quum 
non  nisi  propria  observatione  aut  ex  paucissimis 
monitis,  libris  undique  sparsis,  loqui  potuerim. 

Postremo.  Notiones  quas  posuimus  crimino¬ 
sas  et  futiles  esse  appareat,  et  curatio  hypothesi 
nimis  plane  accommodari  videatur.  Talibus 
respondendum,  puto  hanc  esse  curationem,  quam 
singulari  in  modo,  dysenteriae  proficere  in  Lu¬ 
sitania,  Hispania,  Gallia,  Belgio  re  per.  Quod 
ad  libertatem,  qua  optimorum  auctorum  senten¬ 
tias  et  usum  consideravimus  ;  ob  hanc,  nullam 
veniam  postulabo  ;  de  hoc  erum  jus  medicorum 
legitimum  nec  unquam  praescribendum  erit, 

Tros  Tyriusve  nobis  nullo  discrimine  agetur.’’ 

